section_heading: Opis
paragraph_text: Tradicionalno vodomari su bili spojeni u jednu porodicu Alcedinidae s tri potporodice, no poslije ponovnog preispitanja DNA i kromosoma tokom 1990-tih, vodomari su premješteni u podvrstu Alcedines. U Hrvatskoj od vodomara jedino je prisutan obični ili europski vodomar (Alcedo atthis) koji se također može pronaći u Aziji, Africi i po sjevernim dijelovima Europe gdje se rijeke zamrzavaju. Europski vodomar zimi se seli toplije krajeve južnog sredozemlja. Vodomari obično žive blizu vode ili u močvarnim staništima, plijen su im: manje ribe, žabe i kukci. Vodomari koji žive u šumama, kao recimo australska kukabura, love i manje životinje kao miševe ili zmije.